**Jilţ lui Dumnezeu**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jilţ lui Dumnezeu

Dacă-aş lăsa...inima, să plece,

ar trage după ea şirul de vene,

s-ar încurca-n privirile viclene,

căzând printre cuvinte,

zurlii, fără veşminte

şi-n prima ploaie ce-ar veni,

tot chipul ei s-ar oglindi

în sânge, să se-nece.

N-aş mai fi eu, o rugăminte,

n-aş mai avea în ochi sclipire,

simţirea-ar fi o risipire,

m-aş fereca într-un mormânt,

cu suflet gol, pierdut şi frânt,

neiertătoare-n urma mea,

nici moartea nu ar lăcrima,

aşa că...stau cuminte.

Nu pleacă ea, nu plec nici eu,

în trupul meu o ţin cuminte,

să facă vieţii jurăminte,

înfiorată-n nopţi cu stele,

de dragul visurilor mele,

să-nveţe-a număra secunde.

Din marginile ei rotunde,

să-i facă jilţ lui Dumnezeu.